Suchinthana/ta-wikipedia huggingface dataset:
பானர்ஜி

பானர்ஜி (Banerjee (), பந்தோபாத்தியா என்றும் அழைப்பர். வங்காளப் பிராமணர்களில் ஒரு பிரிவினர் ஆவார்.இவர்களுடன்  முகர்ஜி (முகோபாத்தியாயா), சாட்டர்ஜி (சட்டோபாத்தியாயா), கங்குலி (கங்கோபாத்தியாயா) மற்றும் பட்டாச்சாரியா ஆகியோரும் வங்காளப் பிராமணர்கள் ஆவர். 

புராணங்களின்படி, பானர்ஜி பிராமணர்கள் கன்னோசியின் சாண்டியல்ய ரிஷி கோத்திரத்தைச் சேர்ந்தவர்கள்.  

ஆங்கிலேயர்கள் காலத்தில் இச்சமூகத்தினர் சாதிப்பெயர்கள் சுருக்கப்பட்டு பந்தோபாத்தியாயா, சட்டோபாத்தியாயா  போன்ற இச்சமூகத்தினரின் சாதிப்பெயர்கள் சுருக்கப்பட்டு பானர்ஜி, சட்டர்ஜி மாற்றப்பட்டது.

குறிப்பிடத்தக்கவர்கள்
 மம்தா பானர்ஜி
 பிபுதிபூஷன் பந்தோபாத்யாய்
 அபிஜித் பேனர்ஜி
 அபிசேக் பானர்ஜி
 ஈஸ்வர சந்திர வித்தியாசாகர் பானர்ஜி

மேற்கோள்கள்

வங்காளப் பிராமண சமூகங்கள்
பிராமணர்
சண்டாளன்

சண்டாளன் (Chandala) () என்ற சமசுகிருத சொல்லிற்கு சுடுகாட்டில் பிணஞ்சுடுபவரைக் குறிக்கும். இவர்கள் சுடுகாட்டிலே பிணஞ்சுடும் தொழிலைப் பரம்பரையாகச் செய்து வருகின்றனர். தமிழில் சுடுகாட்டில் பணிபுரிபவர்களை வெட்டியான் என்று அழைப்பர். வங்காளத்தில் இம்மக்களை நாமசூத்திரர் என அழைப்பர். 

இவர்கள் நால் வகை வர்ணத்தவர்களுக்குள் அப்பாற்றப்பட்ட  பஞ்சமர் (அவர்ணத்தவர்) என்றும் அழைக்கப்படுவர்.கடும் குற்றம் புரிந்தோர்களுக்கு, நீதிமன்றங்கள் விதிக்கும் மரண தண்டனை நிறைவேற்றுபவர்களாக இச்சமூகத்தவர் உள்ளனர்.

இவர்களை இந்திய அரசு மற்றும் மாநில அரசுகள் பட்டியல் சமூகத்தவரில் சேர்த்துள்ளது.

தொன்ம வரலாறு 
மனுதரும சாத்திரத்தின்படி, வருணக் கலப்பு ஜாதியில் தோன்றும் பிரதிலோம சாதிகளில் கடைக்கோடி பிரிவினரே சண்டாளர்கள் ஆவார். அதாவது அந்தணர் அல்லாத இதர மூவகை வருணத் தந்தைகளுக்கு, அந்தணப் பெண்கள் மூலம் பிறந்தவர்களைச் சண்டாளர் எனும் பஞ்சம சாதியில் வைக்கப்படுவர்.

இதிகாசத்தில்
இராமாயணம் இதிகாசத்தில் இச்வாகு குல மன்னர் அரிச்சந்திரன் சுடுகாட்டில் வெட்டியான் வேலை செய்ய வேண்டிய நிர்பந்தம் ஏற்பட்டது.

பாகியான் குறிப்புகள்
4-5ஆம் நூற்றாண்டில் இந்தியாவிற்கு வருகை தந்த பௌத்த அறிஞர் பாகியான் தனது பயணக்குறிப்பில் சண்டாள மக்களின் நிலையைக்  குறித்துள்ளார்.

இதனையும் காண்க
 நாமசூத்திரர்
 வெட்டியான்

மேற்கோள்கள்

மேலும் படிக்க 
 Anna Dallapiccola, Dictionary of Hindu Lore and Legend, Thames & Hudson, 2004 

தலித் சமூகங்கள்
இந்து சமயத்தில் சாதிகள்
இந்தியாவில் சாதிகள்
பாரத்பாய் மனுபாய் சுதாரியா

பாரத்பாய் மனுபாய் சுதாரியா (Bharatbhai Manubhai Sutariya) என்பவர் ஓர் இந்திய அரசியல்வாதியும் இந்திய நாடாளுமன்ற மக்களவை உறுப்பினரும் ஆவார். இவர் பாரதிய ஜனதா கட்சியின் உறுப்பினராகவும், குசராத்து மாநிலம் அம்ரேலியின் மக்களவைத் தொகுதியின் தற்போதைய உறுப்பினராகவும் உள்ளார்.

அரசியல் வாழ்க்கை 
சுதாரியா 2024ஆம் ஆண்டு இந்தியப் பொதுத் தேர்தலில் அம்ரேலி மக்களவைத் தொகுதியிலிருந்து இந்திய நாடாளுமன்றக் கீழவையான மக்களவையின் உறுப்பினராகத் தேர்ந்தெடுக்கப்பட்டார். இவர் இந்திய தேசிய காங்கிரசின் ஜென்னி தும்மாரை 321068 வாக்குகள் வித்தியாசத்தில் தோற்கடித்தார்.

மேற்கோள்கள் 

21-ஆம் நூற்றாண்டு இந்திய அரசியல்வாதிகள்
18ஆவது மக்களவை உறுப்பினர்கள்
குஜராத்தைச் சேர்ந்த பாரதிய ஜனதா கட்சி அரசியல்வாதிகள்
வாழும் நபர்கள்
நாரன்பாய் கச்சாதியா

நாரன்பாய் பிகாபாய் கச்சாதியா (Naranbhai Bhikhabhai Kachhadia -பிறப்பு ஏப்ரல் 25,1955) இந்திய நாடாளுமன்றத்தின் கீழ் சபையான மக்களவை உறுப்பினராக இருந்த ஓர் இந்திய அரசியல்வாதி ஆவார்.  2009ஆம் ஆண்டில் நடைபெற்ற இந்தியப் பொதுத் தேர்தலில் குசராத்தின் அம்ரேலி மக்களவைத் தொகுதியிலிருந்து தேர்ந்தெடுக்கப்பட்டார். இவர் பாரதிய ஜனதா கட்சி உறுப்பினர் ஆவார்.

மேற்கோள்கள்

வெளி இணைப்புகள் 

 இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாறு

17வது மக்களவை உறுப்பினர்கள்
16வது மக்களவை உறுப்பினர்கள்
குஜராத்தைச் சேர்ந்த பாரதிய ஜனதா கட்சி அரசியல்வாதிகள்
1955 பிறப்புகள்
15வது மக்களவை உறுப்பினர்கள்
வாழும் நபர்கள்
விர்ஜிபாய் தும்மர்

விர்ஜிபாய் தும்மர் (Virjibhai Thummar-பிறப்பு 31 மே 1959) என்பவர் இந்திய அரசியல்வாதியும் இந்திய நாடாளுமன்றக் கீழவையான மக்களவையின் மேனாள் உறுப்பினரும் ஆவார். இவர் இந்திய தேசிய காங்கிரசு கட்சியின் உறுப்பினர் ஆவார். தும்மர் குசராத்தின் சட்டமன்ற உறுப்பினராக 2017 முதல் 2022 வரை பணியாற்றினார். முன்னதாக 2004 முதல் 2009 வரை அம்ரேலி மக்களவைத் தொகுதியின் உறுப்பினராகவும் இருந்துள்ளார்.

மேற்கோள்கள்

வெளி இணைப்புகள் 
 இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாறு
வாழும் நபர்கள்
1959 பிறப்புகள்
14வது மக்களவை உறுப்பினர்கள்
இந்திய தேசிய காங்கிரஸ் அரசியல்வாதிகள்
ரெம்பாவ் மக்களவைத் தொகுதி

ரெம்பாவ் மக்களவைத் தொகுதி (மலாய்: Kawasan Persekutuan Rembau; ஆங்கிலம்: Rembau Federal Constituency; சீனம்: 林茂国会议席) என்பது மலேசியா, நெகிரி செம்பிலான், ரெம்பாவ் மாவட்டத்தில் அமைந்துள்ள ஒரு மக்களவைத் தொகுதி (P131) ஆகும்.

ரெம்பாவ் மக்களவைத் தொகுதி 2003-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 2004-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

2004-ஆம் ஆண்டில் இருந்து ரெம்பாவ் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

ரெம்பாவ் மாவட்டம்

ரெம்பாவ் மாவட்டம், நெகிரி செம்பிலான் மாநிலத்தில் உள்ள ஏழு மாவட்டங்களில் ஒன்றாகும். ரெம்பாவ் மாவட்டத்தின் முக்கிய நகரம் ரெம்பாவ் நகரம். கோலாலம்பூர் மாநகரில் இருந்து தெற்கே 95 கி.மீ. தொலைவிலும்; நெகிரி செம்பிலான் மாநிலத்தின் தலைநகர் சிரம்பானில் இருந்து 23 கி.மீ. தொலைவிலும் ரெம்பாவ் நகரம் அமைந்து உள்ளது. 

ரெம்பாவ் ஆளுநர் இன்று வரையிலும் பழைய மினாங்கபாவு முறையில் மாவட்ட ஆட்சியாளராக நியமிக்கப் படுகிறார். ரெம்பாவ் மாவட்டத் தலைவர் பெங்குலு என்று முன்பு அழைக்கப் பட்டார். தற்போது யாங் தெர் அமாட் மூலியா உண்டாங் லுவாக் ரெம்பாவ் (Yang Teramat Mulia Undang Luak Rembau) என்று அழைக்கப் படுகிறார்.

நெகிரி செம்பிலான் மாநிலத்தின் மன்னர் யாங் டி பெர்துவான் பெசார் (Yang di-Pertuan Besar of Negeri Sembilan). நெகிரி செம்பிலான் அரியணைக்குத் தேர்ந்தெடுக்கப் படுபவர்களில் யாங் தெர் அமாட் மூலியா உண்டாங் லுவாக் ரெம்பாவ் என்பவரும் ஒருவராவார்.

ரெம்பாவ் மக்களவைத் தொகுதி

ரெம்பாவ் தேர்தல் முடிவுகள்

மேற்கோள்கள்

மேலும் காண்க 
 ரெம்பாவ் 
 செம்போங்
 செரி மெனாந்தி
 சுங்கை ஊஜோங்
 பெங்குலு 
 மலேசியத் தேர்தல் தொகுதிகள்

வெளி இணைப்புகள்

நெகிரி செம்பிலான் நாடாளுமன்றத் தொகுதிகள்
இராஜேசுபாய் சுதாசாமா

இராஜேசுபாய் நாரன்பாய் சுதாசாமா (Rajeshbhai Naranbhai Chudasama)(பிறப்பு 10 ஏப்ரல் 1982) என்பவர் இந்திய அரசியல்வாதியும் இந்திய நாடாளுமன்றத்தின் மக்களவை உறுப்பினரும் ஆவார். இவர் குசராத்து மாநிலம் ஜுனாகத்-கிர் சோம்நாத் மக்களவைத் தொகுதியின் நாடாளுமன்ற உறுப்பினர் ஆவார். இவர் முன்பு குசராத்து சட்டமன்ற உறுப்பினராகவும் இருந்துள்ளார். 2012ஆம் ஆண்டில் பாரதிய ஜனதா கட்சி வேட்பாளராக ஜுனாகத் மாவட்டத்தில் உள்ள மங்கரோல் சட்டமன்றத் தொகுதியிலிருந்து தேர்ந்தெடுக்கப்பட்டார். 2014 மக்களவைத் தேர்தலில் ஜுனாகத் மக்களவைத் தொகுதியில் போட்டியிட்டு வெற்றி பெற்றார். சுதாசாமா 2019, 2024 இந்தியப் பொதுத் தேர்தல்களிலும் போட்டியிட்டு வெற்றி பெற்றுள்ளார். இவர் குசராத்து கோலி சமூகத்தினைச் சேர்ந்தவர்.

வகித்தப் பதவிகள் 

 2012-மே 2014, குசராத்து சட்டமன்ற உறுப்பினர்
 மே 2014,16வது மக்களவை உறுப்பினர்
 1 செப்டம்பர் 2014-25 மே 2019, போக்குவரத்து, சுற்றுலா மற்றும் கலாச்சாரத்திற்கான நிலைக்குழு உறுப்பினர்
 வேளாண் அமைச்சகத்தின் ஆலோசனைக் குழு உறுப்பினர்
 மே 2019,17வது மக்களவை உறுப்பினர் (2ஆவது பதவிக்காலம்) 
 செப்டம்பர் 13,2019 முதல், இரசாயனங்கள் மற்றும் உரங்கள் நிலைக் குழு உறுப்பினர்
 இரசாயனங்கள் மற்றும் உரங்கள் அமைச்சகத்தின் ஆலோசனைக் குழு உறுப்பினர்
 சூன் 2024,18ஆவது மக்களவை உறுப்பினர் (3ஆவது பதவிக்காலம்)

மேற்கோள்கள்

வெளி இணைப்புகள் 
 அதிகாரப்பூர்வ இணையதளம் 
16வது மக்களவை உறுப்பினர்கள்
17வது மக்களவை உறுப்பினர்கள்
18ஆவது மக்களவை உறுப்பினர்கள்
1982 பிறப்புகள்
குஜராத்தைச் சேர்ந்த பாரதிய ஜனதா கட்சி அரசியல்வாதிகள்
வாழும் நபர்கள்
சாவகம் குளக்கொக்கு

சாவகம் குளக்கொக்கு என்பது தென்கிழக்கு ஆசியாவில் ஆழமற்ற நன்னீர் மற்றும் உப்பு நீர் ஈரநிலங்களில் காணப்படும் ஹெரான் (ஆர்டியோலா இசுபெசியோசா) சிற்றினமாகும். இதன் உணவில் பூச்சிகள், மீன் மற்றும் நண்டுகள் அடங்கும்.

சாவகம் குளக்கொக்கு பொதுவாக வெள்ளை இறக்கைகளுடன் 45 செமீ நீளமும், கருப்பு முனை கொண்ட மஞ்சள் அலகுடன், மஞ்சள் நிறக் கண்களும் கால்களும் கொண்டதாக இருக்கும். இதன் ஒட்டுமொத்த நிறம் இனச்சேர்க்கை காலத்தில் ஆரஞ்சு, வெள்ளை நிறமாகவும், இனச்சேர்க்கைக்குப் பின் பருவத்தில் பழுப்பு மற்றும் வெள்ளை நிறத்திலும் இருக்கும். இனப்பெருக்கம் செய்யாத காலத்தில் இறகுகள் சீன மற்றும் இந்தியக் குளம் கொக்குகளைப் போலவே உள்ளன. மேலும் இவற்றி களத்தில் பிரித்தறிய முடியாதவையாக உள்ளன. இதன் இனப்பெருக்கக் காலம் சூன் முதல் செப்டம்பர் வரை. இது வலசைப்போதல் தன்மையுடையது.

இதனுடைய பரந்த வாழிட வரம்பு காரணமாகப் பரவியுள்ள சாவகம் குளக்கொக்கு பன்னாட்டு இயற்கைப் பாதுகாப்புச் சங்கத்தின் செம்பட்டியலில் அச்சுறுத்தப்பட்ட இனமாக  மதிப்பிடப்பட்டுள்ளது.

படங்கள்

மேற்கோள்கள்

வெளி இணைப்புகள் 

 பறவை வாழ்க்கை இனங்கள் உண்மைத் தாள்

தென்கிழக்காசியப் பறவைகள்
கனகப் புறா

கனகப் புறா (Kanaka pigeon)(Caloenas canacorum கலோனசு கனகோரம்) என்பது பெரிய பச்சைப் புறா அல்லது பெரும் தாடிப்புறா என்றும் அழைக்கப்படுகிறது. இது அழிந்துபோன புறா சிற்றினமாகும். சுமார் 2,500 ஆண்டுகளுக்கு முன்பு நியூ கலிடோனியா மற்றும் தொங்கா ஆரம்பக்கால குடியேறியவர்களால் வேட்டையாடப்பட்டதால் அழிந்து போயிருக்கலாம். நியூ கலிடோனியாவின் பிந்தாய் குகைகளில் கண்டுபிடிக்கப்பட்ட புதைபடிவ எச்சங்களிலிருந்து இது விவரிக்கப்பட்டது. நியூ கலிடோனியாவின் பூர்வீக மெலனேசிய மக்களின் பெயரான கனாக்கு இலத்தீன் சொல்லாக்கப்பட்டு வழங்கப்படுகிறது. இது இதன் நெருங்கிய உறவினரான நிக்கோபார் புறா விடச் சுமார் 25% பெரியதாக இருந்தது.

மேற்கோள்கள் 

அற்றுவிட்ட இனங்கள்
போர்டிக்சன் மக்களவைத் தொகுதி

போர்டிக்சன் மக்களவைத் தொகுதி (மலாய்: Kawasan Persekutuan Port Dickson; ஆங்கிலம்: Port Dickson Federal Constituency; சீனம்: 波德申国会议席) என்பது மலேசியா, நெகிரி செம்பிலான் மாநிலத்தின் போர்டிக்சன் மாவட்டம்; மலாக்கா மாநிலத்தின் அலோர் காஜா மாவட்டம் (தஞ்சோங் துவான்) ஆகிய இரு மாவட்டங்களில் அமைந்துள்ள ஒரு மக்களவைத் தொகுதி (P132) ஆகும்.

போர்டிக்சன் மக்களவைத் தொகுதி 1958-ஆம் ஆண்டில் உருவாக்கப்பட்டு 1974-ஆம் ஆண்டில் நீக்கப்பட்டது. பின்னர் 2018-ஆம் ஆண்டில் மீண்டும் உருவாக்கப்பட்டது. இந்தத் தொகுதியில், முதன்முதலாக 1959-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

2004-ஆம் ஆண்டில் இருந்து போர்டிக்சன் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

பொது

போர்டிக்சன் மக்களவைத் தொகுதி நெகிரி செம்பிலான் மாநிலத்தின் போர்டிக்சன் மாவட்டம்; மலாக்கா மாநிலத்தின் அலோர் காஜா மாவட்டம் (தஞ்சோங் துவான்) ஆகிய இரு மாவட்டங்களில் அமைந்துள்ள ஒரு மக்களவைத் தொகுதி ஆகும். மலேசியாவின் இரண்டு மாநிலங்களில் ஒரே நாடாளுமன்றத் தொகுதியில் அமைந்துள்ள ஒரே தொகுதி இதுவே ஆகும்.

போர்டிக்சன் நகரம் மலேசியாவில் நன்கு அறியப்பட்ட ஒரு பிரபலமான விடுமுறைச் சுற்றுலாத் தளமாகும். கோலாலம்பூர் பெருநகரில் இருந்து தெற்கே 90 கி.மீ. தொலைவிலும்; நெகிரி செம்பிலான் மாநிலத்தின் தலைநகர் சிரம்பானில் இருந்து 30 கி.மீ. தொலைவிலும் அமைந்து உள்ளது.

கோலாலம்பூர் மற்றும் சிங்கப்பூர் பெருநகரங்களில் இருந்து முக்கிய நெடுஞ்சாலைகள் மூலமாக எளிதில் அடையக் கூடிய இடத்தில் அமைந்து உள்ளது. 10 மைல் நீளத்திற்கு அமைதியான கடற்கரைகள் நீண்டுள்ளன. நெகிரி செம்பிலானில் ஒரே கடற்கரை மாவட்டம் ஆகும்.

போர்டிக்சன் மக்களவைத் தொகுதி

போர்டிக்சன் தேர்தல் முடிவுகள்

மேற்கோள்கள்

மேலும் காண்க 
 ரெம்பாவ் 
 போர்டிக்சன்
 லுக்குட்
 சிலியாவ் 
 ரந்தாவ்
 மலேசியத் தேர்தல் தொகுதிகள்

வெளி இணைப்புகள்

நெகிரி செம்பிலான் நாடாளுமன்றத் தொகுதிகள்
பெராக்சி நைட்ரேட்டு

பெராக்சி நைட்ரேட்டு (Peroxynitrate) என்பது நிலைப்புத்தன்மையற்ற பெராக்சி நைட்ரிக் அமிலத்திலிருந்து (HNO4) உருவாகும் உப்புகளைக் குறிக்கும். பெராக்சோ நைட்ரேட்டு என்ற பெயராலும் இது அறியப்படுகிறது. பெராக்சி நைட்ரேட்டும் நிலைப்புத்தன்மையற்றதாகும். இது நைட்ரேட்டு மற்றும் ஈராக்சிசனாக சிதைகிறது..

திண்மநிலையில் காணப்படும் பெராக்சி நைட்ரேட்டு உப்புகள் எதுவும் அறியப்படவில்லை. இருப்பினும், வேதியியலாளர் செபாசுட்டியன் மொய்செவிச்சு  தனாடர் என்பவர் சோடியம் நைட்ரேட்டு மற்றும் ஐதரசன் பெராக்சைடு ஆகியவற்றின் கரைசலை படிகமயமாக்கல் தொடங்கும் வரை ஆவியாக்கி பின்னர் ஆல்ககால் சேர்ப்பதன் மூலம் சோடியம் பெராக்சி நைட்ரேட்டு எண்ணீரேற்றை (NaNO3·H2O2·8H2O) தயாரித்ததாக ஓர் ஆய்வறிக்கை குறிப்பிடுகிறது.

மேற்கோள்கள்

ஆக்சி எதிர்மின்னயனிகள்
கனிம வேதியியல் சேர்மங்கள்
துர்துர்

துர்துர் (Turtur) என்பது சகாரா கீழமை ஆப்பிரிக்கா பூர்வீகமாகக் கொண்ட புறாக்களின் ஒரு சிறிய பேரினமாகும். இந்தப் பேரினத்தில் உள்ள சிற்றினங்கள் மரப் புறாக்கள் என்று அழைக்கப்படுகின்றன.

இடச்சு இயற்கை ஆர்வலர் பீட்டர் போடார்ட் என்பவரால் 1783ஆம் ஆண்டில் நீலப் புள்ளி மரப் புறாவினை வகைப்படுத்த துர்துர் பேரினம் அறிமுகப்படுத்தப்பட்டது. துர்துர் என்ற சொல் "ஆமை புறா" என்பதற்கான இலத்தீன் வடிவாகும் ஆகும்.

சிற்றினங்கள் 
இந்தப் பேரினத்தில் ஐந்து சிற்றினங்கள் உள்ளன.

மேற்கோள்கள் 

சகாரா கீழமை ஆப்பிரிக்கப் பறவைகள்
பறவைப் பேரினங்கள்
கொலாம்பினே

கொலாம்பினே (Columbinae) என்பது கொலாம்பிடே குடும்பத்தைச் சேர்ந்த பறவைகளின் துணைக்குடும்பமாகும்.

பேரினங்கள் 
 கலோனாசு
 சால்கோபாப்சு
 கிளாரவிசு
 கொலம்பா
 கொலும்பியா
 கல்லிகோலும்பா
 ஜியோபெலியா
 ஜியோபேப்சு
 ஜியோட்ரிகோன்
 கெனிகோபாப்சு
 லெப்டோடிலா
 லுகோசார்சியா-வோங்கா புறா
 மேக்ரோபிஜியா
 மெட்ரியோபெலியா
 நெசோனாசு
 ஒசிபாப்சு-கொம்ப்புப் புறா
 ஓயினா-நமாகுவா புறா
 படாஜியோனாசு
 பெட்ரோபாசா
 பாப்சு
 ரெயின்வர்ட்டோனா
 இசுபிலோபெலியா
 இசுடார்னோனசு-நீலத் தலை காடை-புறா
 இசுட்ரெப்டோபெலியா
 துருகோன்-தடித்த அலகு தரைப் புறா
 துராகோனா
 துர்துர்
 யூரோபெலியா-நீண்ட வால் தரைப் புறா
 ஜெனைடா

இவற்றுடன் நான்கு அழிந்துபோன ஒற்றை வகை உயிரலகுச் சிற்றினங்கள் உள்ளன.

 †அரேனிகோலும்பா
 † திசுமோரோபெலியா
 †எக்டோபிசுட்சு (பயணிப்புறா)
 † மைக்ரோகோரா

மேற்கோள்கள் 

பறவைக் குடும்பங்கள்
கலைஞர் நூற்றாண்டு ஏறு தழுவுதல் அரங்கம்

கலைஞர் நூற்றாண்டு ஏறு தழுவுதல் அரங்கம் என்பது இந்தியாவின், தமிழ்நாட்டின், மதுரை மாவட்டம் அலங்காநல்லூர் கீழக்கரை கிராமத்தில் ஜல்லிகட்டு என்னும் ஏறுதழுவலுக்காக கட்டப்பட்ட மிகப்பெரிய அரங்கமாகும்.

வரலாறு 
கலைஞர் நூற்றாண்டு ஏறு தழுவுதல் அரங்கம் 61 கோடியே 78 இலட்சம் மதிப்பீட்டில் கட்டப்பட்டது. இந்த அரங்கமானது 2024 சனவரி 24 அன்று தமிழக முதல்வரால் திறந்து வைக்கப்பட்டது. அன்றே அங்கு முதல் ஏறுதழுவுதல் போட்டியும் நடத்தப்பட்டது. அதில் நடந்த ஆறு சுற்றுகளில் மொத்தம் 478 காளைகளும், 250 மாடுபிடி வீரர்களும் கலந்துகொண்டனர். முதலிடத்தைப் பெற்ற காளைக்கும், வீரருக்கும் தார் ஜீப்பும் ஒரு இலட்சம் பரிசுப் பணமும் வழங்கப்பட்டன. இரண்டாம் இடம்பெற்ற காளைக்கும், வீரருக்கும் தலா ஒரு இருசக்கர வாகனமும் 75 ஆயிரம் பரிசுப் பணமும் வழங்கப்பட்டன. மூன்றாம் இடம் பிடித்த வீரருக்கும், காளைக்கும் தலா 50 ஆயிரம் பரிசுத் தொகை வழங்கப்பட்டது. வெற்றிபெற்ற பிற காளைகளுக்கும், வீரர்களுக்கும் தங்கம், வெள்ளி நாணயங்கள் போன்றவை பரிசாக வழங்கப்பட்டன.

உள்கட்டமைப்புகள் 
இங்கு சல்லிக்கட்டு அரங்கம், கால்நடை மருந்தகம், ஒலி ஒளி காட்சிக்கூடம், அருங்காட்சியகம், அருங்காட்சியகத்துடன் இணைந்த ஒரு சிறு நூலகம் ஆகியவற்றை்க் கொண்ட கட்டுமானமாக 83,462 சதுர அடி பரப்பளவில் அமைக்கப்பட்டுள்ளது. சல்லிக்கட்டு அரங்கத்தில் ஒரே நேரத்தில் 5000 பேர்வரை அமர்ந்து பார்க்கத்தக்கதாக மூன்றடுக்கு பார்வையாளர் மாடத்தைக் கொண்டுள்ளது. இங்கு உள்ள நூலகமானது கால்நடைகளை மையமாக கொண்ட கருப்பொருள் அடிப்படையில் அமைக்கப்பட்டுள்ளது. இதில் ஏறுதழுவுதல், கால்நடைகள், கால்நடை வளர்ப்பு, கால்நடை நோய்கள், விலங்குகள் பராமரிப்பு, கால்நடைகளை மையமாக கொண்ட இலக்கிய நூல்கள், ஓலைச் சுவடிகள் என கால்நடைகள் தொடர்புடைய அரிய  நூல்கள் சேகரித்து வைக்கப்பட்டுள்ளன.

மேற்கோள்கள் 

மதுரை மாவட்டம்
தமிழ்நாட்டிலுள்ள விளையாட்டரங்குகள்
முகேசு தலால்

முகேசுகுமார் சந்திரகாந்த் தலால் (Mukesh Dalal) குசராத்தினைச் சேர்ந்த ஓர் இந்திய அரசியல்வாதியும் இந்திய நாடாளுமன்ற மக்களவை உறுப்பினரும் ஆவார். இவர் 2024 முதல் சூரத் மக்களவைத் தொகுதியிலிருந்து 18ஆவது மக்களவையில் நாடாளுமன்ற உறுப்பினராக உள்ளார். பாரதிய ஜனதா கட்சி உறுப்பினரான இவர், முன்பு சூரத்தில் கட்சியின் செயலாளராகப் பணியாற்றினார்.

பிறப்பும் கல்வியும் 
தலால் 1961-இல் சூரத்தில் பிறந்தார். இவர் மோத் வனிக் சமூகத்தைச் சேர்ந்தவர். 1995ஆம் ஆண்டில் வீர் நர்மத் தெற்கு குசராத்து பல்கலைக்கழகத்தில் இளங்கலை வணிகம் மற்றும் வணிக நிர்வாகத்தில் முதுநிலைப் பட்டம் பெற்றுள்ளார். 1988ஆம் ஆண்டில் வி. டி. சோக்சி சட்டக் கல்லூரியில் இளங்கலைச் சட்டம் பட்டம் பெற்றார்.

ஆரம்பகால தொழில் 
தலால் 1981 முதல் பாஜகவில் தீவிரமாகச் செயல்பட்டு வருகிறார். இவர் சூரத் மாவட்ட துடுப்பாட்டச் சங்கக் குழுவில் உறுப்பினரானார். இவர் ஆடைத் தொழிற்சாலை ஒன்றின் உரிமையாளர் ஆவார்.

2005 முதல் 2020 வரை அதாஜன்-பால்-பாலன்போர் பகுதியிலிருந்து சூரத் மாநகராட்சிப் பகுதி உறுப்பினராகத் தேர்ந்தெடுக்கப்பட்டார். இதற்கு முன்பு மாநகராட்சியில் நிலைக்குழுத் தலைவராக ஐந்து முறை பணியாற்றினார்.

தலால் மூன்று ஆண்டுகள் நகரத்தின் பாஜக கட்சி செயலாளராகப் பணியாற்றினார். சூரத்தில் உள்ள மக்கள் கூட்டுறவு வங்கியின் தலைவராகவும் 20 ஆண்டுகள் பணியாற்றியுள்ளார்.

மக்களவை உறுப்பினர் 
சூரத் தொகுதியிலிருந்து ஏழு வேட்பாளர்கள் தமது வேட்புமனுக்களைத் திரும்பப் பெற்றதாலும், காங்கிரசு வேட்பாளரின் பிரமாணப் பத்திரம் நிராகரிக்கப்பட்டதும், மே 7 அன்று தேர்தலுக்கு முன்னரே 18ஆவது மக்களவைக்குப் போட்டியின்றித் தேர்ந்தெடுக்கப்பட்ட முதல் உறுப்பினராகத் தலால் 22 ஏப்ரல் 2024 அன்று தேர்வு செய்யப்பட்டார்.

குறிப்புகள்

மேற்கோள்கள் 

18ஆவது மக்களவை உறுப்பினர்கள்
குஜராத்தைச் சேர்ந்த பாரதிய ஜனதா கட்சி அரசியல்வாதிகள்
1961 பிறப்புகள்
வாழும் நபர்கள்
கனயலால் நானாபாய் தேசாய்

கனயலால் நானாபாய் தேசாய் (Kanayalal Nanabhai Desai) என்பவர் ஓர் இந்திய அரசியல்வாதியும் இந்திய நாடாளுமன்ற மக்களவையின் மேனாள் உறுப்பினரும் ஆவார். இவர் இந்திய தேசிய காங்கிரசு கட்சியின் உறுப்பினர் ஆவார். இவர் சூரத் மக்களவையிலிருந்து இந்திய நாடாளுமன்றத்தின் கீழ் சபையான மக்களவை 1952ஆம் ஆண்டு நடைபெற்ற தேர்தல் மூலம் தேர்ந்தெடுக்கப்பட்டார்.

மேற்கோள்கள்

வெளி இணைப்புகள் 
 இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாறு
இறந்த ஆண்டு குறிப்பிடப்படவில்லை
இந்திய தேசிய காங்கிரஸ் அரசியல்வாதிகள்
1ஆவது மக்களவை உறுப்பினர்கள்
1896 பிறப்புகள்
தம்பின் மக்களவைத் தொகுதி

தம்பின் மக்களவைத் தொகுதி (மலாய்: Kawasan Persekutuan Tampin; ஆங்கிலம்: Tampin Federal Constituency; சீனம்: 淡边国会议席) என்பது மலேசியா, நெகிரி செம்பிலான் மாநிலத்தின் தம்பின் மாவட்டத்தில் அமைந்துள்ள ஒரு மக்களவைத் தொகுதி (P133) ஆகும்.

தம்பின் மக்களவைத் தொகுதி 1974-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1974-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1974-ஆம் ஆண்டில் இருந்து போர்டிக்சன் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

தம்பின் மாவட்டம்

தம்பின் மாவட்டம் என்பது நெகிரி செம்பிலான் மாநிலத்தில் உள்ள ஒரு மாவட்டம். இந்த மாவட்டத்தின் முக்கிய நகரம் தம்பின் (Tampin) நகரம். நெகிரி செம்பிலான் மற்றும் மலாக்கா மாநிலங்களின் எல்லையில் அமைந்துள்ள ஒரு மாவட்டம்.  

கோலாலம்பூர் பெருநகரில் இருந்து தெற்கே 123 கி.மீ. தொலைவிலும்; நெகிரி செம்பிலான் மாநிலத்தின் தலைநகர் சிரம்பானில் இருந்து தெற்கே 60 கி.மீ. தொலைவிலும் அமைந்து உள்ளது. இந்த மாவட்டம், உள்ளாட்சிச் சட்டம் 1976-இன் விதிகள் மூலம் மறு சீரமைக்கப்பட்டது. 

அதன் விளைவாக, சூலை 1, 1980-இல் தம்பின் மாவட்டக் கழகம் (Tampin District Council) உருவாக்கப்பட்டது. தம்பின் மாவட்டம் முன்பு தம்பின் வாரியம் என்று அழைக்கப்பட்டது.

தம்பின் மக்களவைத் தொகுதி

தம்பின் தேர்தல் முடிவுகள்

மேற்கோள்கள்

மேலும் காண்க 
 தம்பின்
 ஆயர் கூனிங்
 கிம்மாஸ்
 கெமிஞ்சே 
 ரெப்பா
 மலேசியத் தேர்தல் தொகுதிகள்

வெளி இணைப்புகள்

நெகிரி செம்பிலான் நாடாளுமன்றத் தொகுதிகள்
அசோக்சிபென்சீன்

அசோக்சிபென்சீன் (Azoxybenzene) என்பது C6H5N(O)NC6H5   என்ற மூலக்கூற்று வாய்பாடால் விவரிக்கப்படும் ஒரு கரிம வேதியியல் சேர்மமாகும். மஞ்சள் நிறத்துடன் குறைந்த உருகுநிலை கொண்ட சேர்மமாக காணப்படுகிறது.  மூலக்கூறில் ஒரு சமதள C2N2O உள்ளகம் உள்ளது. இதிலுள்ள  N-N மற்றும் N-O பிணைப்பு நீளம் 1.23 என கிட்டத்தட்ட ஒரே மாதிரியாக இருக்கும்.

தயாரிப்பு
நைட்ரோபென்சீனை பகுதி குறைப்பு வினை மூலம் இதை தயாரிக்கலாம். இந்த வினை பீனைல் ஐதராக்சிலமீன் மற்றும் நைட்ரோசோபென்சீன் ஆகியவற்றின் இடைநிலைகள் மூலம் தொடர முன்மொழியப்படுகிறது:

PhNHOH  +  PhNO   →   PhN(O)NPh  +  H2O

50 பாகை செல்சியசு வெப்பநிலையில் அசிட்டோநைட்ரைலில் உள்ள ஐதரசன் பெராக்சைடு மூலம் அனிலினை ஆக்சிசனேற்றம் செய்து அசோக்சிபென்சீன் தயாரிப்பது மற்றொரு தயாரிப்பு முறையாகும். இந்த வினையின் காடித்தன்மை சுட்டெண் 8 என்ற அளவில் இருக்க வேண்டும். ஐதரசன் பெராக்சைடைச் செயல்படுத்தவும் அதே நேரத்தில் அதிக ஆக்சிசன் உருவாக்கத்தை தவிர்க்கவும் இச்செயல்முறை உதவுகிறது. முதலில், அசிட்டோ நைட்ரைல் ஆக்சிசனேற்றப்பட்டு, இமைன் ஐதரோபெராக்சைடை உருவாக்குகிறது. பின்னர் இந்த இடைநிலை அனிலினை ஆக்சிசனேற்றம் செய்து அசோக்சிபென்சீன் சேர்மத்தைக் கொடுக்கிறது.
CH3CN + H2O2 → [CH3C(OOH)=NH]
2 PhNH2 + 3 [CH3C(OOH)=NH] → PhN(O)NPh + 3 CH3C(O)NH2 + 2 H2O
PhNO2 + Na3AsO3/NaOH→ Ph−N+O−=N-Ph

மேற்கோள்கள்

அசோ சேர்மங்கள்
பீனைல் சேர்மங்கள்
அலோர் காஜா மக்களவைத் தொகுதி

அலோர் காஜா மக்களவைத் தொகுதி (மலாய்: Kawasan Persekutuan Alor Gajah; ஆங்கிலம்: Alor Gajah Federal Constituency; சீனம்: 亚罗牙也国会议席) என்பது மலேசியா, மலாக்கா மாநிலத்தின் அலோர் காஜா மாவட்டத்தில் அமைந்துள்ள ஒரு மக்களவைத் தொகுதி (P135) ஆகும்.

அலோர் காஜா மக்களவைத் தொகுதி 1974-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1974-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1974-ஆம் ஆண்டில் இருந்து அலோர் காஜா மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

அலோர் காஜா மாவட்டம்

அலோர் காஜா மாவட்டம் என்பது மலாக்கா மாநிலத்தில் உள்ள ஒரு மாவட்டம். இந்த மாவட்டத்திற்கு கிழக்கில் ஜாசின் மாவட்டம்; தெற்கில் மத்திய மலாக்கா மாவட்டம்; ஆகிய இரண்டு மாவட்டங்கள் உள்ளன. இந்த மாவட்டத்தின் தலைநகரம் அலோர் காஜா.

அலோர் காஜா என்பது மலாக்கா மாநிலத்தின் மக்களவைத் தொகுதியும் ஆகும். இந்த மாவட்டம் நெகிரி செம்பிலான் மாநிலத்தின் தம்பின் மாவட்டம்; ரெம்பாவ் மாவட்டம்; மற்றும் போர்டிக்சன் மாவட்டம் ஆகிய மாவட்டங்களுக்கு அருகில் உள்ளது.

அலோர் காஜா மாவட்டம் 31 முக்கிம்களாகப் பிரிக்கப்பட்டு உள்ளது. ஒரு மாவட்டத்தின் ஒரு துணைப் பிரிவு முக்கிம் (Mukim) என அழைக்கப் படுகின்றது.

அலோர் காஜா மக்களவைத் தொகுதி

அலோர் காஜா தேர்தல் முடிவுகள்

மேற்கோள்கள்

மேலும் காண்க 
 அலோர் காஜா
 லெண்டு
 லுபோக் சீனா
 மஸ்ஜித் தானா 
 கோலா சுங்கை பாரு
 பாயா ரும்புட்
 தாபோ நானிங்
 ரெம்பியா
 புலாவ் செபாங்
 மலேசியத் தேர்தல் தொகுதிகள்

வெளி இணைப்புகள்

மலாக்கா நாடாளுமன்றத் தொகுதிகள்
கௌதம புத்தரின் நினைவுச் சின்னங்கள்

கௌதம புத்தரின் நினைவுச் சின்னங்கள் (Relics associated with Buddha), தற்கால இந்தியாவின் குசிநகரத்தில் கௌதம புத்தர்  தனது எண்பதாவது அகவையில் பரிநிர்வாணம் அடைந்த பின்னர் அவரது பூத உடலை எரியூட்டி கிடைத்த சாம்பல் மற்றும் எலும்புகளை  8 கண இராச்சியங்களின் தலைவர்கள் பங்கிட்டுக் கொண்டதாக மகாபரிநிப்பான சூக்தம் எனும் பௌத்த நூல் கூறுகிறது.

நினைவுச் சின்னங்களின் பகுதிகள் 
 
இறந்த கௌதம புத்தரின் உடலை குசி நகரத்தில் எரியூட்டினாலும், கௌதம புத்தர்  பிறந்த சாக்கிய குலத்தவர்களுக்கே முதலில் புத்தரின் அஸ்தி அனுப்பி வைக்கப்பட்டது. மகத மன்னர் அஜாதசத்துரு உள்ளிட்ட கண இராச்சியங்களின் தலைவர்கள் புத்தரின் அஸ்திக்கு உரிமை கோரியதால், அனைத்து கண சங்கத் தலைவர்களுக்கும் புத்தரின் அஸ்தியை எட்டு பங்காகப் பகிர்ந்தளிக்கப்பட்டது. எஞ்சிய ஒரு பகுதி அஸ்தியை பிப்லிவனத்தை ஆண்ட  மௌரியர்களுக்கு அனுப்பி வைக்கப்பட்டது. கௌதம புத்தர் அஸ்தியைப் பெற்றுக் கொண்ட தலைவர்கள், தங்கள் ஊர்களில் அஸ்தியின் மீது  தூபிகள் எழுப்பி கௌதம புத்தரை நினைவு கூர்ந்தனர்.

குசிநகர், பிப்ரவா, இராமகிராமம் மற்றும் வைசாலி,  அகழாய்வில் கௌதம புத்தரின் அஸ்தி வைத்து எழுப்பிய தூபிகள் கண்டறியப்பட்டது.  

புத்தகோசர் கூற்றுப்படி, புத்தரின் அஸ்தியின் ஒரு சிறு பகுதி, பெசாவர் நகரத்திற்கு அருகில் கனிஷ்கர் பேழையில் வைக்கப்பட்டதாக கூறப்படுகிறது.

அசோகரால் பரவிய புத்தரின்  அஸ்திகள்
 
மகத மன்னர் அஜாதசத்துரு, புத்தரின் அஸ்தி மீது எழுப்பிய தூபிகளிலிருந்து, அசோகர்  (கிமு-304 – 232) புத்தரின் அஸ்தியின் ஒரு பகுதியைத் தோண்டி எடுத்து மௌரியப் பேரரசு பகுதிகளில் புத்தரின் அஸ்திகளின் பகுதிகள் மீது ஆயிரக்கணக்கான தூபிகளை எழுப்பினார்.. 

கிபி 5 மற்றும் 7ஆம் நூற்றாண்டுகளில் இந்தியாவிற்கு வருகை தந்த சீன பௌத்த அறிஞர்களான  பாசியான் மற்றும்  யுவான் சுவாங் தமது பயணக் குறிப்புகளில் புத்தரின் அஸ்தி மீது நிறுவப்பட்ட தூபிகள் சிதிலமடைந்த நிலையில் இருந்ததாக கூறுகின்றனர்.

கௌதம புத்தரின் நினைவுச் சின்னங்கள் உள்ள இடங்கள்

 

 இராமகிராம தூபி - நேபாளம்
 பிப்ரவா - இந்தியா
 குசிநகர்- இந்தியா
 பவா நகரம்-இந்தியா
 தாமேக் தூபி- சாரநாத், இந்தியா
 சாஞ்சி
 வைசாலி- இந்தியா
 ராஜகிரகம் -இந்தியா
 பீமரன் தூபி-ஆப்கானித்தான்

குறிப்புகள்

மேற்கோள்கள்

ஆதாரங்கள்

Brekke, Torkel (2007). Bones of Contention: Buddhist Relics, Nationalism and the Politics of Archaeology, Numen 54 (3), 270-303 
Germano, David; Kevin Trainor (ed.) (2004). Embodying the Dharma. Buddhist Relic Veneration in Asia. New York: SUNY Press
 

 பௌத்த நினைவுச் சின்னங்கள்
மைலோ ரங்கல்

மைலோ ரங்கல் (பிறப்பு: நேதன் ரங்கல்; 1984) ஓர் அமெரிக்க விலங்குரிமை செயற்பாட்டாளரும் "ஜாய்ஃபுல் வென்ச்சர்ஸ்" நிறுவனத்தின் நிறுவனப் பங்குதாரர் ஆவார். மேலும் அவர் "தி குட் ஃபுட் இன்ஸ்டிட்யூட்" நிறுவனத்தின் இணை நிறுவனரும் "மெர்சி ஃபார் அனிமல்ஸ்" அமைப்பின் நிறுவனரும் முன்னாள் தலைவரும் ஆவார்.

செயற்பாடுகள்
மைலோ ரங்கல் எதிர்காலத்தில் விலங்குகளின் மூலமற்ற தற்சார்புப் புரதங்களில் முதலீடு செய்யும் ஒரு சமூக-தாக்க வென்ச்சர் கேபிடல் முதலீட்டு நிறுவனமான "ஜாய்ஃபுல் வென்ச்சர்ஸ்" நிறுவனத்தின் நிறுவன பங்குதாரராக உள்ளார். அதற்கு முன்னர் இவர் "மெர்சி ஃபார் அனிமல்ஸ்" என்ற விலங்குரிமை அமைப்பை நிறுவினார்.

விலங்கு மூலமில்லா உணவுகளை உற்பத்தி செய்யும் ஒரு சர்வதேச இலாப நோக்கற்ற நிறுவனமான "தி குட் ஃபுட் இன்ஸ்டிடியூட்" என்ற நிறுவனத்தை இவர் இணைந்து நிறுவினார்.

விலங்குரிமைக்காக சிறப்பாகப் பணியாற்றியதற்காக 2009ல் ரங்கலின் பெயர் அமெரிக்க "விலங்குரிமை புகழ்க்கூடத்தில்" (Animal Rights Hall of Fame) சேர்க்கப்பட்டது.

மேலும் படிக்க
கரென் இயாக்கப்போ (Karen Iacobbo), மைக்கேல் இயாக்கப்போ (Michael Iacobbo), Vegetarians And Vegans in America Today. கிரீன்வுட் பதிப்பகக் குழு, 2006.

மேற்கோள் தரவுகள்

1984 பிறப்புகள்
விலங்குரிமை செயற்பாட்டாளர்கள்
வாழும் நபர்கள்
நனிசைவ ஆர்வலர்கள்
புதுச்சேரி சட்டமன்றத் தேர்தல், 2001

புதுச்சேரி சட்டப்பேரவைத் தேர்தல், 2001 (2001 Pondicherry Legislative Assembly election) என்பது புதுச்சேரி (அப்போது இந்தியாவில் பாண்டிச்சேரி என்று அழைக்கப்பட்டது) ஒன்றியப் பிரதேசத்தில் 30 சட்டமன்றத் தொகுதிகளுக்கான உறுப்பினர்களைத் தேர்ந்தெடுப்பதற்காக 2001ஆம் ஆண்டு நடைபெற்ற தேர்தல் ஆகும் இந்திய தேசிய காங்கிரசு அதிக வாக்குகளையும் அதிக இடங்களையும் வென்றது. மேலும் பி. சண்முகம் புதுச்சேரியின் முதலமைச்சராக நியமிக்கப்பட்டார்.

முடிவுகள்

தேர்ந்தெடுக்கப்பட்ட உறுப்பினர்கள்

மேலும் காண்க 
 புதுச்சேரி சட்டமன்ற தொகுதிகளின் பட்டியல்

மேற்கோள்கள்

வெளி இணைப்புகள் 
 
புதுச்சேரி சட்டமன்றத் தேர்தல்கள்
புதுச்சேரி மக்கள் காங்கிரசு

புதுச்சேரி மக்கள் காங்கிரசு (Puducherry Makkal Congress) அல்லது பாண்டிச்சேரி மக்கள் காங்கிரசு என்பது இந்திய ஒன்றியப் பிரதேசமான புதுச்சேரியில் (முன்பு பாண்டிச்சேரி) செயல்பட்ட ஓர் அரசியல் கட்சி. தமிழ் மாநில காங்கிரசின் பிளவுபட்ட குழுவாக இக்கட்சி உருவாக்கப்பட்டது. புதுச்சேரி மக்கள் காங்கிரசின் அபார் ஏழுமலை ஆவார். 2001 புதுச்சேரி சட்டப்பேரவைத் தேர்தலில், இக்கட்சி நான்கு தொகுதிகளில் வென்றது. 2001 வரை, புதுச்சேரி மக்கள் காங்கிரசு தேசிய ஜனநாயகக் கூட்டணி ஆதரித்தது. பின்னர் அது இந்திய தேசிய காங்கிரசினை ஆதரிக்கத் தொடங்கியது. ஆகத்து 2002-இல் இக்கட்சி இந்திய தேசிய காங்கிரசுடன் இணைந்தது.

இருப்பினும், 2004 மக்களவைத் தேர்தலுக்கு முன்னதாக புதுச்சேரி மக்களவைத் தொகுதியை பாட்டாளி மக்கள் கட்சி ஜனநாயக முற்போக்குக் கூட்டணி ஒதுக்கிய பின்னர் பி. கண்ணன் காங்கிரசை விட்டு வெளியேறினார்.

2005ஆம் ஆண்டு நிலவரப்படி, புதுச்சேரி முன்னேற்றக் காங்கிரசு என்ற புதிய கட்சியை பி. கண்ணன் உருவாக்கினார்.

மேலும் காண்க 
 இந்திய தேசிய காங்கிரசிலிருந்து பிரிந்த கட்சிகள்

மேற்கோள்கள்

புதுச்சேரி அரசியல் கட்சிகள்
நலத்தேவைகளின் சமபாவனை

நலத்தேவைகளின் சமபாவனைச் சிந்தனை (Principle of equal consideration of interests) என்பது ஒரு செயல் சரியானதா என்று தீர்மானிக்கும் போது அச்செயலால் பாதிக்கப்படும் அனைத்து நலத்தேவைகளையும் கணக்கில் கொண்டு அந்த நலத்தேவைகளை சமமாக எடைபோட வேண்டும் என்று கூறும் ஒரு தார்மீகக் கோட்பாடாகும். இச்சொல்லாடலானது ஆஸ்திரேலிய தார்மீக மெய்யியல் அறிஞரான பீட்டர் சிங்கரின் 1975-ம் ஆண்டைய புத்தகமான அனிமல் லிபரேஷன் ("விலங்கின விடுதலை") என்ற நூலில் முதன்முதலாகப் பயன்படுத்தப்பட்டது. மனிதர்கள் மட்டுமின்றி அனைத்து விலங்கினங்களும் கருத்தில் கொள்ள வேண்டிய நலத்தேவைகளைக் கொண்ட உயிர்கள் தான் என்று தெளிந்த பின்னர், நலத்தேவைகளின் சமபாவனைச் சிந்தனைக் கொள்கையானது நிறவெறி, பாலினவெறி ஆகியவற்றை மட்டுமல்லாது விலங்கினவாதத்தையும் எதிர்க்கிறது என்று சிங்கர் வலியுறுத்துகிறார். ஒரு விலங்கின் நலத்தேவைகளைக் கருத்தில் கொள்ளும்போதெல்லாம் அங்கு தார்மீக ரீதியில் பொருத்தமாக அமைவது அவ்விலங்கின் பகுத்தறியும் திறன் அல்ல எனறும் மாறாக அது அவ்விலங்கின் துன்பத்தை அனுபவிக்கும் திறனேயாகும் என்று ஜெரமி பெந்தாம் வலியுறுத்துகிறார்.

நலத்தேவைகளின் சமபாவனைச் சிந்தனையானது நடுநிலைமை என்னும் பரந்த தத்துவக் கருத்துகளுடன் தொடர்புடையது ஆகும். நடுநிலைமை எனப்படும் பாரபட்சமற்ற தன்மை என்பது, குறிப்பாக நீதிக் கொள்கையில், சமத்துவத்தின் பல பொருட்களைக் குறிக்க வல்லது என்பதும் இங்கு நோக்கத்தக்கது.

இவற்றையும் காண்க 
 நடுநிலைமை
 பயனெறிமுறைக் கோட்பாடு

மேற்கோள் தரவுகள் 

பயனெறிமுறைக் கோட்பாடு
தமிழக மக்களவை உறுப்பினர்கள், பதினெட்டாவது மக்களவை

பதினெட்டாவது மக்களவை 2024-ஆம் ஆண்டில் தொடங்குகிறது. மக்களவை கலைக்கப்படாத வரையில், இது 2029-ஆம் ஆண்டு வரை செயல்படும். தமிழ்நாடு மாநிலத்திலிருக்கும் 39 மக்களவைத் தொகுதிகளுக்கு உறுப்பினர்களாகத் தேர்வு செய்யப்பட்டவர்கள், அவர்கள் சார்ந்துள்ள கட்சி ஆகியவைகளைக் கொண்ட பட்டியல் இது.

தமிழ்நாடு

இவற்றையும் பார்க்க 
 மக்களவை

மேற்கோள்கள் 

இந்திய மக்களவை
தயோபாசுபோரைல் புளோரைடு

தயோபாசுபோரைல் புளோரைடு (Thiophosphoryl fluoride) என்பது  PSF3 என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். கனிம வேதியியல் மூலக்கூற்று வாயுவான இதில் பாசுபரசு, கந்தகம், புளோரின் ஆகிய தனிமங்கள் கலந்துள்ளன. தன்னிச்சையாக காற்றில் பற்றிக்கொண்டு  குளிர்ச்சியான சுடருடன் எரிகிறது. கண்டுபிடித்தவர்கள் தங்கள் கைகளைச் சுற்றி அசௌகரியம் இல்லாமல் தீப்பிழம்புகளை வைத்திருந்தனர். மேலும் அவர்கள் இதை அறியப்பட்ட குளிர்ந்த தீப்பிழம்புகளில் ஒன்று என்று அழைத்தனர். தயோபாசுபோரைல் புளோரைடு வாயு 1888 ஆம் ஆண்டில் கண்டுபிடிக்கப்பட்டது. 

இரசாயனப் போருக்கு தயோபாசுபோரைல் புளோரைடு பயனற்றதாகும். ஏனெனில் இது உடனடியாக தீப்பற்றி எரிகிறது மற்றும் போதுமான நச்சுத்தன்மையும் இதனிடமில்லை.

தயாரிப்பு
தயோபாசுபோரைல் புளோரைடு 1888 ஆம் ஆண்டில் இயே. டபிள்யூ. ரோட்கர் மற்றும் டி. ஈ. தோர்ப் ஆகியோரால் கண்டுபிடிக்கப்பட்டு பெயரிடப்பட்டது. 

ஆர்சனிக் முப்புளோரைடு மற்றும் தயோபாசுபோரைல் குளோரைடு ஆகியவற்றை ஒன்றாக மூடிய கண்ணாடிக் குழாயில் இட்டு 150 பாகை செல்சியசு வெப்பநிலை வரை சூடாக்கி இவர்கள்  தயோபாசுபோரைல் புளோரைடைத் தயாரித்தனர். இந்த வினையில் சிலிக்கான் டெட்ராபுளோரைடும்  பாசுபரசு புளோரைடுகளும் உற்பத்தி செய்யப்பட்டன. PSCl3 சேர்மத்தின் அளவை அதிகரிப்பதன் மூலம் PSF3 சேர்மத்தின் விகிதமும் அதிகரித்தது. இவ்வினையின் போது அவர்கள் தன்னிச்சையான தீப்பற்றுதலைக்  கவனித்தனர். இதனால் தயோபாசுபோரைல் புளோரைடு தயாரிக்க பின்வரும் முறையைப் பயன்படுத்தினர்:

3 PbF2 + P2S5 → 3 PbS + PSF3

இதற்காக 170 பாகை செல்சியசு வெப்பநிலையில், சிவப்பு பாசுபரசு மற்றும் கந்தகத்தின் கலவையை பதிலீடு செய்தும் பிசுமத் முப்புபுளோரைடைப் பயன்படுத்தியும் தயாரித்தனர்.

அசிட்டோ நைட்ரைலில் உள்ள சோடியம் புளோரைடைப்  பயன்படுத்தி PSCl3 உடன் புளோரைடைச் சேர்த்து  தயோபாசுபோரைல் புளோரைடு தயாரிப்பது மற்றொரு தயாரிப்பு முறையாகும்.

உயர் அழுத்தத்தின் கீழ் பாசுபரசு முப்புளோரைடு ஐதரசன் சல்பைடுடன் வினைபுரிந்து அதிக அளவில் தயோபாசுபோரைல் புளோரைடு வாயுவைக் கொடுக்கிறது.

PF3 + H2S → PSF3 + H2 (200 °செல்சியசு வெப்பநிலையில் 1350 பார் அழுத்தம் )

மற்றொரு உயர் அழுத்த உற்பத்தி முறையில் கந்தகத்துடன் பாசுபரசு முப்புளோரைடு பயன்படுத்தப்படுகிறது.

மேற்கோள்கள்

பிற மேற்கோள்கள் 

பாசுபரசு ஆலைடுகள்
தயோபாசுபோரைல் சேர்மங்கள்
மஸ்ஜித் தானா மக்களவைத் தொகுதி

மஸ்ஜித் தானா மக்களவைத் தொகுதி (மலாய்: Kawasan Persekutuan Masjid Tanah; ஆங்கிலம்: Masjid Tanah Federal Constituency; சீனம்: 马日丹那国会议席) என்பது மலேசியா, மலாக்கா மாநிலத்தின் அலோர் காஜா மாவட்டத்தில் அமைந்துள்ள ஒரு மக்களவைத் தொகுதி (P134) ஆகும்.

மஸ்ஜித் தானா மக்களவைத் தொகுதி 2003-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 2004-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

2004-ஆம் ஆண்டில் இருந்து மஸ்ஜித் தானா மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

அலோர் காஜா மாவட்டம்

அலோர் காஜா மாவட்டம் என்பது மலாக்கா மாநிலத்தில் உள்ள ஒரு மாவட்டம். இந்த மாவட்டத்திற்கு கிழக்கில் ஜாசின் மாவட்டம்; தெற்கில் மத்திய மலாக்கா மாவட்டம்; ஆகிய இரண்டு மாவட்டங்கள் உள்ளன. இந்த மாவட்டத்தின் தலைநகரம் அலோர் காஜா.

அலோர் காஜா என்பது மலாக்கா மாநிலத்தின் மக்களவைத் தொகுதியும் ஆகும். இந்த மாவட்டம் நெகிரி செம்பிலான் மாநிலத்தின் தம்பின் மாவட்டம்; ரெம்பாவ் மாவட்டம்; மற்றும் போர்டிக்சன் மாவட்டம் ஆகிய மாவட்டங்களுக்கு அருகில் உள்ளது.

அலோர் காஜா மாவட்டம் 31 முக்கிம்களாகப் பிரிக்கப்பட்டு உள்ளது. ஒரு மாவட்டத்தின் ஒரு துணைப் பிரிவு முக்கிம் (Mukim) என அழைக்கப் படுகின்றது.

மஸ்ஜித் தானா மக்களவைத் தொகுதி

மஸ்ஜித் தானா தேர்தல் முடிவுகள்

மேற்கோள்கள்

மேலும் காண்க 
 மஸ்ஜித் தானா
 சுங்கை ஊடாங்
 கோலா சுங்கை பாரு
 தஞ்சோங் பிடாரா 
 மலேசியத் தேர்தல் தொகுதிகள்

வெளி இணைப்புகள்

மலாக்கா நாடாளுமன்றத் தொகுதிகள்
சீனோபிரைசு அன்க்ரே

சீனோபிரைசு அன்க்ரே (Xenophrys ancrae) என்பது மெகோபிரைடே குடும்பத்தைச் சேர்ந்த ஒரு தவளை சிற்றினம் ஆகும். இதன் வகை இருப்பிடம் அருணாச்சலப் பிரதேசம் சாங்லாங் மாவட்டத்தில் நம்தாபா தேசிய பூங்கா மற்றும் புலிகள் காப்பகம் ஆகும். இவை 330 முதல் 790 மீ உயரத்தில் மியான்மர் எல்லைக்கு அருகில் தென்கிழக்கு அருணாச்சலப் பிரதேசத்தில்  மட்டுமே அறியப்படுகிறது. மியான்மரின் சகாயிங் மற்றும் சீனாவின் யுன்னான் ஆகிய இடங்களில் காணப்படுவதாக அறியப்படுகிறது.

மேற்கோள்கள் 

இந்திய அகணிய உயிரிகள்
பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள்
தவளைகள்
மருத்துவ ஆராய்ச்சிக்கான ஜேன் காபின் சைல்டுசு நினைவு நிதி

மருத்துவ ஆராய்ச்சிக்கான ஜேன் காபின் சைல்டுசு நினைவு நிதி (Jane Coffin Childs Memorial Fund for Medical Research) என்பது 1937 ஆம் ஆண்டில் நிறுவப்பட்ட  ஒரு விருதாகும். புற்றுநோயைத் தாக்கும் மருத்துவ மற்றும் தொடர்புடைய அறிவியலில் ஆராய்ச்சிக்காக "ஜேன் காப்பின் சைல்டுசு முதுமுனைவர் பட்டத்தை" வழங்குகிறது.

வரலாறு 
இந்த நிதி 11 சூன் 1937 அன்று ஜேன் காபின் சைல்ட்சின் நினைவாக இசுடர்லிங் வின்சுடன் சைல்ட்சு மற்றும் ஆலிசு எசு. சைல்ட்சினால் நிறுவப்பட்டது.

விளக்கம் 
தற்போது, இந்த அறக்கட்டளை ஆண்டுக்கு 20 முதல் 30 உதவித்தொகைகளை வழங்குகிறது. இந்த உதவித்தொகை அமெரிக்காவில் மிகவும் மதிப்புமிக்க உதவித்தொகைகளில் ஒன்றாகக் கருதப்படுகிறது. மேலும் முனைவர் பட்டத்திற்குப் பிந்தைய ஆய்வாளர்களுக்கு மூன்று ஆண்டு வரை நிதி வழங்கப்படுகிறது. ஆராய்ச்சியாளர்கள் மற்றும் புற்றுநோய் ஆய்வுத் திட்டங்களை மேற்கொள்ளும் ஆய்வகங்கள் மற்றும் பிற மனித நோய்களைப் பற்றிய நமது புரிதலின் முன்னேற்றம் போன்ற துறைகளில் முக்கிய அறிவியல் பங்களிப்புகளைச் செய்துள்ள ஆய்வாளர்களுக்கு நிதியுதவி வழங்கப்படுகிறது. இந்த நிதியுதவி பெற்ற இருபதிற்கும் மேற்பட்ட ஆய்வாளர்கள் உடலியங்கியல், மருத்துவம் மற்றும் வேதியியல் துறைகளில் நோபல் பரிசுகளை வென்றுள்ளனர்.

பல ஆண்டுகளாக, இந்த நிதியம் தன் அறிவியல் ஆலோசகர்கள் குழுவிற்காகப் புகழ்பெற்ற விஞ்ஞானிகளை ஈர்த்துள்ளது. 2024ஆம் ஆண்டு நிலவரப்படி, முன்னாள் குழு உறுப்பினர்களில் 17 பேர் நோபல் பரிசைப் பெற்றுள்ளனர்.

அறிவியல் ஆலோசனைக் குழுவின் உறுப்பினர்களாக உள்ளவர்கள்:

 புரூசு ஆல்பர்ட்சு
 போனி பாசலர்
 டேவிட் பால்டிமோர்
 சூ பிக்ஜின்சு
 எலிசபெத் பிளாக்பர்ன்
 பீட்டர் கிரெசுவெல்
 எலைன் புக்சு
 ஜோ கால்
 டோனி ஹண்டர்
 டேவிட் ஜூலியஸ்
 சிந்தியா கென்யன்
 ஜான் குரியன்
 தாம் மனியாடிசு
 சூசன் மெக்கானெல்
 இலாயிட் ஓல்ட்
 தாமசு டி. பொல்லார்ட்
 ரேன்டி சேக்மேன்
 சார்லசு ஜே. செர்
 பமீலா ஏ. சில்வர்
 லுபெர்ட் இசுட்ரையர்
 கிரகாம் சி. வாக்கர்
 கீத் யமமோட்டோ

மருத்துவ ஆராய்ச்சிக்கான ஜேன் காபின் சைல்டுசு நினைவு நிதி, புற்றுநோய் மற்றும் பிற மனித நோய்களின் காரணங்கள் மற்றும் தோற்றம் குறித்த ஆராய்ச்சியைத் தொடர அதிகத் தகுதி வாய்ந்த மூத்த உறுப்பினர்களுக்கு வாய்ப்பளிப்பதற்காக இந்த நிதி உதவி அர்ப்பணிக்கப்பட்டுள்ளது. நோய் தொடர்பான ஆராய்ச்சியைத் தொடரும் உயிரியல் மருத்துவ ஆராய்ச்சியில் முதுநிலை ஆராய்ச்சியாளர்களுக்கு ஆதரவளிப்பதே நிதியத்தின் குறிக்கோள். அதே நேரத்தில் நிதியத்தின் கருத்தாக்கத்தின் உணர்வுக்கு ஏற்ப தனிநபரின் மதிப்பு மற்றும் பங்களிப்பை ஊக்குவிப்பதும் வலியுறுத்துவதும் ஆகும்.

குறிப்பிடத்தக்கப் பங்களிப்பாளர்கள். 

 ஜெர்மி எம். பெர்க்
 டேவிட் எசு. கபிசோ
 ஜேனட் ஹோவெல் கிளார்க்
 மார்கரெட் டி. புல்லர்
 ஜுவான் ஈ. கோன்சலஸ்
 சூசன் கோட்சுமேன்
 ஏனோச் குவாங்
 லிகுன் லூ
 லாரா மகால்
 வில்லியம் மெக்கின்னிசு
 ஜெசிகா போல்கா
 ஜேம்சு ஏ. சாபிரோ
 ஜோன் ஏ. இசுடெய்ட்சு
 கிறிசுடோபர் சாங்
 மைக்கேல் சி. சாங்
 கிளேர் எம். வாட்டர்மேன்-இசுடோர்

மேற்கோள்கள்

வெளி இணைப்புகள் 

 அதிகாரப்பூர்வ JCC தளம்

மருத்துவ விருதுகள்
நொதி வேதியியல் பைசர் விருது

நொதி வேதியியல் பைசர் விருது (Pfizer Award in Enzyme Chemistry) முன்பு நொதி வேதியியலில் பால்-லூயிசு விருது என்று அழைக்கப்பட்டது. இந்த விருது 1945ஆம் ஆண்டு நிறுவப்பட்டது. தங்கப் பதக்கமும் மதிப்பூதியத்தைக் கொண்ட இந்த விருதின் நோக்கம், நாற்பது வயதுக்குட்பட்ட ஆய்வாளர்களிடையே நொதி வேதியியலில் அடிப்படை ஆராய்ச்சியைத் தூண்டுவதாகும். இந்த விருது அமெரிக்க வேதியியல் சங்கத்தின் உயிரியல் வேதியியல் பிரிவால் நிர்வகிக்கப்படுகிறது. இந்த விருதிற்கு பைசர் நிறுவனம் நிதியினை வழங்குகிறது. இந்த விருது 2022-இல் நிறுத்தப்பட்டது.

விருது பெற்றோர் 
 1946 – டேவிட் ஈ. கிரீன்
 1947 – வான் ஆர். பாட்டர்
 1948 – ஆல்பர்ட் எல். லெக்னிங்கர்
 1949 – என்றி ஏ. லார்டி
 1950 – பிரிட்டன் சான்சு
 1951 – ஆர்தர் கோர்ன்பெர்க்
 1952 – பெர்னார்ட் எல். ஹோரெக்கர்
 1953 – ஏர்ல் ஆர். ஸ்டாட்மேன்
 1954 – ஆல்டன் மெய்சுடர்
 1955 – பால் டி. போயர்
 1957 – ஜி. ராபர்ட் கிரீன்பெர்க்
 1958 – யூஜின் பி.கென்னடி
 1959 – மைனர் ஜே. கூன்
 1960 – ஆர்தர் பார்டி
 1961 – பிராங்க் எம். ஹூன்னெகென்சு
 1962 – ஜாக் எல். ஸ்ட்ரோமிங்கர்
 1963 - சார்லஸ் கில்வர்க்
 1964 - மார்ஷல் நிரன்பெர்க்
 1965 – பிரடெரிக் எம். ரிச்சர்ட்சு
 1966 – சாமுவேல் பி. வெயிசு
 1967 – பி. ராய் வகேலோசு & சாலிக் ஜே. வகில்
 1968 – வில்லியம் ஜே. ரட்டர்
 1969 – இராபர்ட் டி. சிம்கே
 1970 – கெர்பர்ட் வெயிசுபேக்
 1971 – ஜாக் பிரீசு
 1972 – எக்கேகார்ட் கே.எப். பாட்சு
 1973 – கோவர்ட் எம். டெமின்
 1974 – மைக்கேல் ஜே. சேம்பர்லின்
 1975 – மால்கம் எல். கெப்டர்
 1976 – மைக்கேல் எசு. பிரவுன் & ஜோசப் எல். கோல்ட்சுடைன்
 1977 – இசுடீபன் ஜே. பென்கோவிச்
 1978 – பால் சிம்மல்
 1979 – பிரடெரிக் சி. காஹார்ட்மேன்
 1980 – தாமஸ் ஏ. ஸ்டீட்ஸ்
 1981 – டேனியல் வி. சாந்தி
 1982 – ரிச்சர்ட் ஆர். பர்கெசு
 1983 – பால் எல். மோட்ரிச்
 1984 – ராபர்ட் டி. என். திஜியன்
 1985 – தாமசு ஆர். செக்
 1986 – ஜோஆன் ஸ்டபே
 1987 – கிரிகோரி பெட்சுகோ
 1988 – ஜான் டபிள்யூ. கோசாரிச்
 1989 – கென்னத் ஏ. ஜான்சன்
 1990 – ஜேம்சு ஏ.வெல்ஸ்
 1991 – ரொனால்ட் வேல்
 1992 – கார்ல் ஓ. பாபோ
 1993 – மைக்கேல் எச். கெல்ப்
 1994 – டொனால்ட் கில்வர்ட்
 1995 – ஜெரால்டு எஃப். ஜாய்சு
 1996 – பி. ஆண்ட்ரூ கார்ப்ளசு
 1997 – டேனியல் ஹெர்ஸ்லாக்
 1998 – ரொனால்ட் டி. ரெய்ன்சு
 1999 – டேவிட் டபிள்யூ. கிறிசுடியன்சன்
 2000 – எரிக் டி. கூல்
 2001 – ரூமா பானர்ஜி
 2002 – கரின் மியூசியர்-போர்சித்
 2003 – டோரதி கெர்ன்
 2004 – வில்பிரட் ஏ. வான் டெர் டோங்க்
 2005 – நிக்கோல் எசு. சாம்ப்சன்
 2006 – ஜேம்சு பெர்கர்
 2007 – நீல் எல். கெல்லெகர்
 2008 - கார்ஸ்டன் கிரெப்சு
 2009 - வர்ஜீனியா கார்னிசு
 2010 – வாகோ பண்டாரியன்
 2011 - சாரா ஓ'கானர்
 2012 – ஜின் ஜாங்
 2013 - கேட் கரோல்
 2014 - கெனிங் லின்
 2015 - டக்ளசு மிட்செல்
 2016 – மைக்கேல் சி. சாங்
 2017 - எமிலி பால்சுகசு
 2018 – முகமது செயத்சயம்தோஸ்ட்
 2019 - கெனிச்சி யோகோயாமா
 2020 - ராகுல் கோலி
 2021 – அமி கே. போல்

மேலும் காண்க 

 உயிர்வேதியியல் விருதுகளின் பட்டியல்

மேற்கோள்கள்

வெளி இணைப்புகள் 

 உயிரியல் வேதியியல் பிரிவு, அமெரிக்க வேதியியல் சங்கம்

மருத்துவ விருதுகள்
செர்டாங் மருத்துவமனை

{
  "type": "Feature",
  "geometry": { "type": "Point", "coordinates": [101.720278, 2.976667] },
  "properties": {
    "title": "Malaysian Hospital",
    "marker-color": "F44336",
    "marker-size": "small",
    "marker-symbol": "hospital"
  }
}

செர்டாங் மருத்துவமனை அல்லது செர்டாங் சுல்தான் இட்ரிஸ் சா மருத்துவமனை (மலாய்: Hospital Sultan Idris Shah Serdang; ஆங்கிலம்: Serdang Hospital அல்லது Sultan Idris Shah Serdang Hospital) என்பது மலேசியா, சிலாங்கூர், சிப்பாங் மாவட்டம், பாங்கி புறநகர்ப் பகுதியில் உள்ள மாவட்ட மருத்துவமனை ஆகும்.

சிலாங்கூர், சிப்பாங் மாவட்டத்தின் தெற்குப் பகுதியில் அமைந்துள்ள இந்த மருத்துவமனை, காஜாங், பாங்கி, சிப்பாங், செரி கெம்பாங்கான், புத்ராஜெயா, சைபர்ஜெயா பகுதியில் இருந்து வரும் நோயாளிகளுக்கு சுகாதாரச் சேவைகளை வழங்குகிறது. 8 மே 2023 அன்று, சுல்தான் சராபுதீன் இட்ரிஸ் சா அவர்களின் பெயரால் சுல்தான் இட்ரிஸ் சா செர்டாங் மருத்துவமனை என மறுபெயரிடப்பட்டது.

பொது

இந்த மருத்துவமனையின் கிழக்கில் தென் கிள்ளான் பள்ளத்தாக்கு விரைவுச்சாலை (South Klang Valley Expressway) (SKVE); மேற்கில் மலேசிய புத்ரா பல்கலைக்கழகத்தின் (UPM) மருத்துவப் பயிற்சி மருத்துவமனை ஆகியவை உள்ளன. மலேசிய வடக்கு-தெற்கு விரைவுச்சாலையின் தெற்கு வழித்தடம் வழியாகப் பயணிக்கும் போது, காஜாங் சந்திப்பில் (Kajang Interchange) செர்டாங் மருத்துவமனையைக் காண முடியும்.

செர்டாங் மருத்துவமனை, 15 டிசம்பர் 2005-இல் செயல்படத் தொடங்கியது. செர்டாங், புத்ராஜெயா, காஜாங் மற்றும் பாங்கியில் உள்ள ஏறக்குறைய 570,000 மக்களுக்குச் சேவை செய்யும் நோக்கத்துடன் கட்டப்பட்டது. 129,000 சதுர மீட்டர் பரப்பளவைக் கொண்ட இந்த மருத்துவமனை 620 படுக்கைகளைக் கொண்டுள்ளது.

நவீனத் தொழில்நுட்ப அமைப்பு

மலேசிய அரசாங்கத்தால் திட்டமிடப்பட்ட மின்னணு மருத்துவமனை அமைப்பில் (Electronic Hospital Networks) ஒன்றாகக் கருதப்படும் இந்த மருத்துவமனையைக் கட்டுவதற்கு RM 690 மில்லியன் ரிங்கிட் செலவானது. 'மொத்த மருத்துவமனை தகவல் அமைப்பு' (Total Hospital Information System) எனும் நவீனத் தொழில்நுட்ப அமைப்பை இந்த மருத்துவமனை பயன்படுத்துகிறது.

திட்டமிடல் முதல் கட்டுமானம் வரையில், 'எதிர்கால மருத்துவமனை' என்ற திட்டத்தின் அடிப்படையில் இந்த மருத்துவமனை கட்டப்பட்டது. பளபளப்பான வெளிப்புறத் தோற்றத்தைக் கொடுப்பதற்காக அலுமினியப் பூச்சுகளைப் பயன்படுத்திய முதல் மலேசிய மருத்துவமனை என அறியப்படுகிறது. மற்றும் வெப்பநிலையைப் பராமரிக்கவும் மின்சாரப் பயன்பாட்டைக் குறைக்கவும் நவீனக் குளிரூட்டும் முறையைப் பயன்படுத்தும் மலேசியாவின் முதல் மருத்துவமனை எனவும் அறியப்படுகிறது.

புள்ளி விவரங்கள்

 எஃகு கட்டுமான அமைப்பு (6100 டன்கள்)
 நவீன அறுவை சிகிச்சை அரங்குகள் - (Modular Operation Theatre)
 மேல்தளக் கூரைத் தோட்டம் (5 ஏக்கர்)
 45 ஏக்கர் பரப்பளவில் நோயாளிகள் பூங்கா
 20 அறுவை சிகிச்சை அரங்குகள்
 19 நோயாளிகள் தங்கும் வார்டுகள்
 620 படுக்கைகள்

முகவரி

Hospital Sultan Idris Shah Serdang
Jalan Puchong, 43000 Kajang, Selangor 
Tel :  +603-8947 5555
Emel : hsis@moh.gov.my ﻿
இணையத் தளம்:

காட்சியகம்

மேற்கோள்கள்

வெளி இணைப்புகள்
 
 Ministry of Health, Malaysia

மலேசிய மருத்துவமனைகள்‎‎
குளோரோ அசிட்டால்டிகைடு

குளோரோ அசிட்டால்டிகைடு (Chloroacetaldehyde) என்பது C2H3ClO என்ற மூலக்கூற்று வாய்பாடால் விவரிக்கப்படும் ஒரு கரிம வேதியியல் சேர்மமாகும். ClCH2CHO என்ற அமைப்பு வாய்பாட்டாலும் இதை அடையாளப்படுத்தலாம். தொடர்புடைய சில சேர்மங்களைப் போலவே, இதுவும்  அதிக எலக்ட்ரான் நாட்டமுள்ள வினையாக்கியும் ஓர் ஆபத்தான ஆல்க்கைலேற்றும் முகவரும் ஆகும். குளோரோ அசிட்டால்டிகைடு பொதுவாக நீரற்ற வடிவத்தில் காணப்படுவதில்லை, மாறாக அரை அசிட்டாலாகக் காணப்படுகிறது. (ClCH2CH(OH))2O

குளோரோ அசிட்டால்டிகைடு  என்பது புற்றுநோய் சிகிச்சையில் பயன்படும் ஆண்டினோபிளாசுட்டிக்கு ஐபோசுபாமைட்டு என்ற மருந்தின் வளர்சிதை மாற்ற வேதிப்பொருளாகும். மேலும் ஐபோசுபாமைடில் காணப்படும் சில நச்சுத்தன்மைக்கு இது காரணமாக இருக்கலாம் என்று நம்பப்படுகிறது.

தயாரிப்பு
நீரிய வினைல் குளோரைடை குளோரினேற்றம் செய்து நீரேற்ற குளோரோ அசிட்டால்டிகைடைத் தயாரிக்கலாம். 
ClCH=CH2  +  Cl2  +  H2O   →   ClCH2CHO  +  2 HCl

வினைல் அசிடேட்டிலிருந்து  அல்லது அசிட்டால்டிகைடை கவனமாக குளோரினேற்றம் செய்வதன் மூலமும் இதை தயாரிக்கலாம். வினைல் அசிட்டேடை புரோமினேற்றம் செய்வதன்  மூலம் தொடர்புடைய புரோமோ அசிட்டால்டிகைடு தயாரிக்கப்படுகிறது. இது ஆல்ககாலின் முன்னிலையில் விரைவாக அசிட்டால்களை உருவாக்குகிறது.

குளோரோஃபார்ம், தொலுயீன் அல்லது கார்பன் டெட்ராகுளோரைடுடன் கொதிநிலை மாறா காய்ச்சி வடித்தல் மூலம் நீரேற்றிலிருந்து நீர் இல்லாத குளோரோ அசிட்டால்டிகைடு தயாரிக்கப்படுகிறது. நீரிலி நிலை குளோரோ அசிட்டால்டிகைடு தலைகீழாக பாலி அசிட்டால்களாக மாறுகிறது..

மேற்கோள்கள்

ஆல்டிகைடுகள்
கரிமகுளோரைடுகள்
நோர்டிக்கு மருத்துவப் பரிசு

நோர்டிக்கு மருத்துவப் பரிசு (Nordic Medical Prize) என்பது மருத்துவ ஆராய்ச்சிக்கான சலூசு அன்சுவர்/உல்ப் நீல்சொன்னேசு (SalusAnsvar/Ulf Nielsonnes) அறக்கட்டளையால் மருத்துவ ஆராய்ச்சிக்கான சுவீடன் பரிசு ஆகும். மருத்துவத்திற்கான நோபல் பரிசிற்கு அடுத்தபடியாக நோர்டிக்கு நாடுகளில் வழங்கப்படும் இரண்டாவது பெரிய மருத்துவ விருதாக இது உள்ளது. மேலும் ஒரு பத்து இலட்சம் சுவீடன் குரோனர் பணப் பரிசும் இந்த விருதில் அடங்கும். இந்த விருது 1998 முதல் வழங்கப்படுகிறது.

விருது பெற்றோர் 

 1998-லார்சு வாலெண்டின் 
 1999-பிஜோர்ன் ரைதேவிக் 
 2000-ஜோர்கன் எங்கெல் 
 2002-அன்னே-லிசு போர்ரெசன்-டேல் 
 2003-ரிக்கார்ட் கோல்ம்டால் மற்றும் ஆண்ட்ரேஜ் தார்கோவ்சுகி 
 2004-உல்ப் லெர்னர் மற்றும் ஜுக்கா எச். மெர்மன் 
 2005-பீட்டர் ஆர்னர் 
 2006-கிளாசு ஓல்சன் மற்றும் கலர்வோ வானென் 
 2007-தாமசு சான்ட்சட்ரோம் 
 2010-மார்கு காசுடே, பெர்டு ஜே. லிண்ட்சுபெர்க் & துர்குட் டாட்லிஸுமாக் 
 2012-ஓலா டிட்ரிக் சௌக்ஸ்டாட் 
 2013-ஈஜா கல்சோ & ஈவா கோசெக் 
 2014-எர்கி ஐசோமெட்சா & கெர்கார்ட் ஆண்டர்சன் 
 2015-லார்ஸ் எங்கெல்பிரெட்ட்சன், ரோல்ட் பஹ்ர், ஜோன் கார்ல்சன் & மைக்கேல் கெஜார்
 2016-கெய்கி ஜோன்சு மற்றும் லிசா ரைடன், என்ரிக் குரோன்பெர்க் & ஜோனாசு குகோசன்
 2017-குன்கில்ட் வால்டேமர் & காஜ் ப்ளென்னோ
 2018-ஜூலீன் ஆர். ஜியாரத் & பேட்ரிக் ரோர்ஸ்மேன்

மேலும் காண்க 

 அபர்கா பரிசு

மேற்கோள்கள் 

மருத்துவ விருதுகள்
சுவீடன் விருதுகள்
சீசியம் இருபிசுமத்தைடு

சீசியம் இருபிசுமத்தைடு (Cesium dibismuthide) என்பது CsBi2 என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். பிசுமத்துடன் சீசியத்தைச் சேர்த்து 650 பாகை செல்சியசு வெப்பநிலையில் வினைபுரியச்செய்து விளைபொருளை குளிர்வித்தால் இலேசான் வெள்ளி நிறத்தில் சீசியம் இருபிசுமத்தைடு படிகங்கள் உருவாகின்றன. படிகங்கள் Fd3m இடக்குழுவில் கனசதுரப்படிக வடிவில் Cu2Mg கட்டமைப்பைக் கொண்டுள்ளன. சில ஆதாரங்கள் சீசியம் இருபிசுமத்தைடு காற்றுக்கு உணர்திறன் இல்லை ஆனால் ஈரப்பதத்திற்கு சற்று உணர்திறன் கொண்டிருக்கும் என்று சுட்டிக்காட்டுகின்றன. இருப்பினும், சில நிமிடங்களுக்கு காற்றில் விடப்பட்ட பிறகு இச்சேர்மம் சிதைந்து வெப்பத்தை வெளியிடுவதாகவும் பிற ஆதாரங்கள் குறிப்பிடுகின்றன.

மேற்கோள்கள்

சீசியம் சேர்மங்கள்
பிசுமத்தைடுகள்
மலேசிய பெர்லிஸ் பல்கலைக்கழகம்

{
  "type": "Feature",
  "geometry": { "type": "Point", "coordinates": [100.244167, 6.447222] },
  "properties": {
    "title": "Malaysian University",
    "marker-color": "342ad5",
    "marker-size": "small",
    "marker-symbol": "home"
  }
}
மலேசிய பெர்லிஸ் பல்கலைக்கழகம் (ஆங்கிலம்:(Universiti Malaysia Perlis; மலாய்: Universiti Pahang Malaysia) (UniMAP) என்பது மலேசியா, பெர்லிஸ்,  கங்கார்; ஆராவ் நகரங்களில் உள்ள ஒரு பொதுத்துறை பல்கலைக்கழகம்; மற்றும் பல்துறை தொழில்நுட்பப் பல்கலைக்கழகம் ஆகும். 

தொடக்கத்தில் இந்தப் பல்கலைக்கழகம் வடக்கு மலேசிய பல்கலைக்கழகப் பொறியியல் கல்லூரி  (ஆங்கிலம்:(Northern Malaysia University College of Engineering; மலாய்: Kolej Universiti Kejuruteraan Utara Malaysia) (KUKUM) எனும் பெயரில் நிறுவப்பட்டது.  

பின்னர் பொறியியல் மற்றும் தொழில்நுட்பத்தில் நிபுணத்துவம் பெற்ற ஒரு தொழில்நுட்ப பல்கலைக்கழகமாகத் தகுதி உயர்த்தப்பட்டது.

பொது

இந்தப் பல்கலைக்கழகம் 25 சூலை 2001 அன்று மலேசியாவின் உயர் கல்விக்கான 17-ஆவது பொதுக் கல்வி நிறுவனமாக (வடக்கு மலேசிய பல்கலைக்கழகப் பொறியியல் கல்லூரி) நிறுவப்பட்டது. 

7 பிப்ரவரி 2007 அன்று, வடக்கு மலேசிய பல்கலைக்கழகப் பொறியியல் கல்லூரி ஒரு முழு அளவிலான பல்கலைக்கழகமாக தரம் உயர்த்தப்பட்டு அதன் தற்போதைய மலேசிய பெர்லிஸ் பல்கலைக்கழகம் எனும் பெயரைப் பெற்றது.

வரலாறு

2 மே 2002 அன்று பெர்லிஸ்  ஆராவ் நகரில் உள்ள ஒரு தற்காலிக வளாகத்தில் அதன் செயல்பாடுகளைத் தொடங்கியது. சிறிது காலத்திற்குப் பிறகு, பாடத்திட்ட மேம்பாடு, கட்டமைப்பு மேம்பாடு மற்றும் மாணவர் சேர்ப்பு நடவடிக்கைகள் தொடங்கின. 2002/2003 கல்வி அமர்வுக்கு 119 மாணவர்களின் முதல் சேர்க்கை 20 சூன் 2002 அன்று தொடங்கியது. 

தொடக்கத்தில் இரண்டு பாடத் திட்டங்களை வழங்கிய மலேசிய பெர்லிஸ் பல்கலைக்கழகம்; தற்போது ஏறக்குறைய 10,000 மாணவர்களுக்கு கல்வி வசதிகளை வழங்கி வருகிறது. ஆறு பட்டையத் துறைகள், 37 இளங்கலை பட்டப்படிப்புகள், 20 முதுகலை பட்டப்படிப்புகள்,  பன்னிரண்டு தத்துவவியல் ஆய்வுகள்; ஆகியவற்றை வழங்கி வருகிறது. 

தீபகற்ப மலேசியாவின் வடக்கில் அமைந்துள்ள மலேசிய பெர்லிஸ் பல்கலைக்கழகம்; பெர்லிஸ் மாநிலத்தின் 30 இடங்களில் தன் துணைக் கல்வி வளாகங்களைக் கொண்டுள்ளது.

தரவரிசைகள்

இணைப் பல்கலைக்கழ்கங்கள்

 மலேசிய துன் உசேன் ஓன் பல்கலைக்கழகம் (UTHM)
 மலேசிய மலாக்கா தொழில்நுட்ப பல்கலைக்கழகம் (UTeM)
 மலேசிய பகாங் பல்கலைக்கழகம் (UMP)

மேலும் காண்க 
 மலேசியப் பல்கலைக்கழகங்களின் பட்டியல்

மேற்கோள்கள்

வெளி இணைப்புகள்
 Universiti Malaysia Perlis

மலேசியப் பல்கலைக்கழகங்கள்
பேராவூரணி பெரிய குளம்

பேராவூரணி பெரிய குளம் (Peravurani periya kulam) என்பது இந்தியாவின், தமிழ்நாட்டின், தஞ்சாவூர் மாவட்டம், பேராவூரணி என்ற ஊரில் அமைந்துள்ள ஒரு ஏரியாகும். இந்த ஏரி பேராவூரணி வட்டத்தில் பத்துக்கும் மேற்போட்ட சிற்றூர்களை இணைக்கும் விதமாக பெரியாக உள்ளது. இது 564 ஏக்கர் பரப்பளவு கொண்டது. இந்த ஏரியில் இருந்து 5,500 ஏக்கர் நிலம் பாசண வசதி பெறுகிறது.

வெகுகாலமாக தூர்வாரப்படாமல் நீரின்றி வரண்டிருந்ததாக பேராவூரணி பெரிய குளம் இருந்தது. கஜா புயலுக்குப் பிறகு மக்களின் வாழ்வாதாரத்தை மீட்டெருக்கும் ஒரு பகுதியாக இக்குளத்தை தூர்வார பேராவூரணியையும் அதைச் சுற்றியுள்ள பகுதிகளைச் சேர்ந்த இளைஞர்கள் முடிவு செய்தனர். அதற்காக கடைமடை பகுதி ஒருங்கிணைந்த விவசாயிகள் சங்கம் என்ற அமைப்பை உருவாக்கி ஏரியைத் தூர்வாரி ஆழப்படுத்தினர்.

மேற்கோள்கள் 

தஞ்சாவூர் மாவட்டம்
தமிழ்நாட்டு ஏரிகள்
சுவீடன் மருத்துவச் சங்கம்

சுவீடன் மருத்துவச் சங்கம் அல்லது சுவீடன் மருத்துவச் சமூகம் (Swedish Medical Society; Svenska Läkresällskapet) என்பது சுவீடன் மருத்துவர்களால் தோற்றுவிக்கப்பட்ட ஒரு தன்னாட்சி, அறிவியல் தொழில்முறை அமைப்பாகும். சுகாதாரப் பராமரிப்பில் ஆராய்ச்சி, கல்வி மற்றும் தரத்தை மேம்படுத்துவதே இதன் நோக்கமாகும்.

நுண்ணுயிரியல் அல்லது சுகாதாரத்தில் குறிப்பிடத்தக்கப் பங்களிப்புகளைச் செய்த ஒரு விஞ்ஞானிக்கு ஒவ்வொரு பத்து வருடங்களுக்கும் இச்சங்கம் பாஸ்டர் பதக்கத்தை வழங்குகிறது. இச்சமூகத்தின் அசல் பதக்கம் 1892ஆம் ஆண்டில் லூயிஸ் பாஸ்டரின் பிறந்தநாளில் பாஸ்டருக்கு வழங்கப்பட்டது. மேலும் தசாப்த விருது 1900- இல் தொடங்கப்பட்டது.

அமைப்பு 
சுவீடன் மருத்துவச் சங்கம் 1808ஆம் ஆண்டில் ஜேக்கப் பெர்செலியசு, ஜோனாசு என்ரிக் கிசுட்ரன், எரிக் கேடேலியசு, ஆண்டர்சு ஜோகன் காக்சுட்ரோமர், கார்ல் பிரெட்ரிக் வான் சூல்சென்ஹெய்ம், எரிக் கார்ல் டிராப்வென்பெல்ட் மற்றும் என்ரிக் கான் ஆகியோரால் நிறுவப்பட்டது. இது ஐரோப்பாவில் உள்ள பழமையான மருத்துவச் சங்கமாகும்.  நோர்டிக் நாட்டில் மருத்துவத்தில் பட்டம் பெற்றவர்கள், வேறு இடங்களில் மருத்துவத்தில் பட்டம் பெற்று, சுவீடனில் பயிற்சி பெற உரிமம் பெற்றவர்கள் அல்லது சுவீடனில் உள்ள மருத்துவ பீடத்தில் முனைவர் பட்டம் பெற்றவர்களும் முழு உறுப்பினர்களாகத் தகுதி பெற்றுள்ளனர்.

2022ஆம் ஆண்டில், 20,000க்கும் மேற்பட்ட உறுப்பினர்கள் இருந்தனர்.

மேற்கோள்கள்

வெளி இணைப்புகள் 
 அதிகாரப்பூர்வ சுவீடிய வலைத்தளம்
 அதிகாரப்பூர்வ இணையதளம் ஆங்கிலத்தில்

சுவீடன்
ஜே. அல்லின் டெய்லர் பன்னாட்டு மருத்துவ பரிசு

ஜே. அல்லின் டெய்லர் பன்னாட்டு மருத்துவப் பரிசு (J. Allyn Taylor International Prize in Medicine) ஐக்கிய இராச்சியத்தில் இலண்டனில் உள்ள மேற்கத்திய ஒன்ராறியோ பல்கலைக்கழக இராபர்ட் ஆராய்ச்சி நிறுவனம், மருத்துவத்திற்காக ஜே. அல்லின் டெய்லர் பன்னாட்டு மருத்தவப் பரிசினை நிறுவியுள்ளது. இந்தப் பரிசு தனிநபருக்கோ  நிறுவனத்தின் முக்கிய ஆராய்ச்சிப் பகுதிகளில் ஒன்றில் அடிப்படை அல்லது மருத்துவ ஆராய்ச்சித் துறையில் குறிப்பிடத்தக்கப் பங்களிப்புகளைச் செய்த தனிநபர்களுக்கோ வழங்கப்படுகிறது.

மேலும் காண்க 

 மருத்துவ விருதுகள் பட்டியல்

மேற்கோள்கள் 

மருத்துவ விருதுகள்